Pályázati felhívás projektfelelősi tisztségek betöltésére a biztonsági egységnél

A személyzeti szabályzat 2. cikkének f) pontja szerinti ideiglenes alkalmazott (AD6) – tartaléklista összeállítása céljából – ERA/AD/2016/003-OPE

|  |
| --- |
| FELADATKÖR |
| Az állást betöltő személy a biztonsági egységnél fog dolgozni, az egyik egységvezető közvetlen irányítása alatt. A munkakör szenzitív jellegére való tekintettel a sikeres pályázótól elvárás az információk titkosságának megfelelő kezelése.  Fő feladatok és felelősségi körök:   * A biztonsági vonatkozású kérdések kidolgozása terén folyó munka vezetése, beleértve az emberi tényezőket és a biztonsági kultúrát; megfelelő szakértelem biztosítása az események jelentésével, érettségi modellekkel, kockázatértékeléssel kapcsolatos projektekhez; * Részvétel az ellenőrzési vagy felügyeleti koncepciók továbbfejlesztésében; * Közreműködés a biztonságirányítási rendszerek támogatásában és ellenőrzésében; * Részvétel a biztonságirányítási rendszerek továbbfejlesztésében, és az ezek megfelelőségértékelésére és felügyeletére vonatkozó elvek támogatásában és ellenőrzésében; * Részvétel a baleseti vizsgálati tevékenységek, balesetek vagy incidensek okainak besorolásai és egyéb bejelentési tevékenységek harmonizálásában és felügyeletében; * Az érdekelt felek biztonsági kockázatmodellezéssel létrehozott hálózatainak szervezéséhez és irányításához nyújtott támogatás; * Részvétel a vasútbiztonsági teljesítmény értékelésében a különböző tagállamokban; * Közreműködés a biztonsági vonatkozású aspektusokról az Európai Bizottságnak szóló műszaki vélemények elkészítésében, beleértve az európai jogszabályok átültetésének és végrehajtásának ellenőrzését; * A biztonsági egység érdekelt feleinek irányításához, valamint a külső és belső kommunikációhoz nyújtott támogatás. |

|  |
| --- |
| *SZAKMAI KÉPESÍTÉSEK ÉS EGYÉB KÖVETELMÉNYEK* |
| Ahhoz, hogy a pályázó az állás betöltésére alkalmasnak minősüljön, a pályázat benyújtására előírt határidő lejártáig az alább meghatározott alkalmassági feltételek mindegyikének eleget kell tennie:  **ALKALMASSÁGI FELTÉTELEK**   * Oklevéllel igazolt[[1]](#footnote-1), befejezett, legalább 4 éves egyetemi tanulmányoknak megfelelő végzettség, ezt követően pedig legalább 3 év szakmai tapasztalat;   **VAGY**   * Oklevéllel igazolt, befejezett, legalább 3 éves egyetemi tanulmányoknak megfelelő végzettség, ezt követően pedig legalább 4 év szakmai tapasztalat;   **VAGY**   * Ha a szolgálat érdekei úgy kívánják, ezzel egyenértékű szakmai képzés.   **Fontos:**  Az egyetemi végzettséget lehetőség szerint emberi tényezők, ergonómia, munka-, szervezeti vagy foglalkozáspszichológia vagy hasonló tudományterületen kell megszerezni.   * Az Európai Unió valamely hivatalos nyelvének[[2]](#footnote-2) alapos ismerete, illetve az Európai Unió egy másik hivatalos nyelvének[[3]](#footnote-3) kielégítő és a munkakörrel járó feladatok ellátásához szükséges mértékű ismerete; * Az Európai Unió valamely tagállamának vagy az EGT-megállapodás valamely részes államának (Izland, Liechtenstein és Norvégia) állampolgára; * Állampolgári jogai maradéktalanul megilletik; * A sorkatonai szolgálatra vonatkozó jogszabályokban előírt kötelezettségeknek eleget tett[[4]](#footnote-4); * Megfelel a feladatainak ellátásához szükséges erkölcsi követelményeknek[[5]](#footnote-5); * Fizikailag alkalmas a pozícióval járó feladatok teljesítésére[[6]](#footnote-6).   Az érvényes pályázatok értékelése és pontozása az alább felsorolt követelmények szerint történik. Kérjük, vegye figyelembe, hogy azt a pályázót, aki nem felel meg valamelyik alapvető követelménynek, kizárják a kiválasztási eljárásból. Az előnyként megjelölt kritériumok nem teljesülése nem von maga után kizárást.  **KIVÁLASZTÁSI KRITÉRIUMOK**  Ahhoz, hogy a felvételi bizottság fel tudja mérni a jelölt kompetenciáit és szaktudását, az iskolai végzettségéből és szakmai tapasztalatából származó konkrét példákat kell benyújtania, amelyek igazolják, hogy megfelel az alapvető és az előnyt jelentő kiválasztási kritériumoknak:   1. *Alapvető elvárás*  * Az emberi teljesítőképesség és a biztonsági kultúra területén szerzett szakirányú munkatapasztalat és szakértelem; * Képesség a műszaki szakértőkkel és vasúti dolgozókkal való szoros együttműködésre; * Nagyon jó írásbeli és szóbeli kommunikációs készségek  1. *Előnyt jelent*  * Tapasztalat a humán tényezők biztonságirányítási rendszerekbe való beépítése terén, különös tekintettel a kockázatértékelésre, a tervezésre és a változás kezelésére, az ellenőrzési folyamatokra és az emberi teljesítménnyel kapcsolatos más folyamatokra; * Tapasztalat a műszaki és/vagy készség- vagy kompetenciafejlesztő képzési projektekhez az emberi tényezők terén nyújtott támogatásban, beleértve a bejelentési rendszerek fejlesztését és az incidensek/balesetek vizsgálatát; * Tapasztalat a szervezeti és biztonsági kultúra fejlesztésében való közreműködés terén, beleértve a biztonsági légkör felmérését és a személyzettel való együttműködést a szervezeten belüli pozitív biztonsági kultúra kialakításának támogatása érdekében; * Az emberi tényezők, ergonómia vagy pszichológia területén működő országos vagy nemzetközi szakmai szervezetben való (okleveles vagy szakemberi fokozatú) tagság; * A vasúti üzemeltetési és/vagy karbantartási kérdések ismerete és ezekre vonatkozó tapasztalat; * Az irányítási rendszerfolyamatok tanúsításának és ellenőrzésének/felügyeletének ismerete.   A beérkező pályázatok számától függően a felvételi bizottság a fent említett kiválasztási kritériumok körében szigorúbb követelményeket is megállapíthat. |

Pályázati felhívás projektfelelősi tisztségek betöltésére a biztonsági egységnél

A személyzeti szabályzat 2. cikkének f) pontja szerinti ideiglenes alkalmazott (AD6) – tartaléklista összeállítása céljából – ERA/AD/2016/003-OPE

|  |  |
| --- | --- |
| *A közzététel időpontja:* 2016.12.12. | *A pályázatok benyújtásának határideje:* 2017.01.12. (23.59 közép-európai idő szerint, valenciennes-i helyi idő szerint) |
| *A szerződés típusa:* A személyzeti szabályzat 2. cikk f) pontja szerinti ideiglenes alkalmazott  *Besorolási csoport és fokozat:* AD6 | *Foglalkoztatás helye:* Valenciennes, Franciaország |
| *A szerződés tartama:* 4 év, amely 4 évet meg nem haladó határozott időtartamra meghosszabbítható. Második alkalommal történő meghosszabbítás esetén a szerződés határozatlan idejűvé válik. | *Havi alapbér:* 5079,70 EUR az 1. fizetési fokozatban, 13,8%-os súlyozó tényező alkalmazásával (2016.07.01-jétől kezdődően), adott esetben további juttatások. |
| *Szervezeti egység:* lásd alább | |
| *A pályázatokat e-mailben az alábbi címre kell küldeni:* jobs@era.europa.eu | *A tartaléklista érvényessége:* 2017.12.31. (a tartaléklista érvényességi ideje meghosszabbítható) |

|  |
| --- |
| *AZ ÜGYNÖKSÉG* |
| Az Európai Unió Vasúti Ügynökségét (a továbbiakban: az Ügynökség) a 2016. május 11-i 2016/796/EU európai parlamenti és tanácsi rendelet hozta létre. Feladatunk, hogy hatékonyabban működő vasúti rendszert biztosítsunk a társadalom szolgálatában: ennek érdekében hozzájárulunk a magas szintű biztonságot garantáló, határok nélküli, egységes európai vasúti térség megteremtéséhez, kidolgozzuk az Európai Vasúti Forgalomirányítási Rendszer (ERTMS) biztonságával kapcsolatos közös megközelítést és támogatjuk a vásárlók egyszerűbb hozzáférését az európai vasúti ágazathoz. 2019-től kezdve az Ügynökség lesz az az európai hatóság, amely kiadja az EU egész területére érvényes egységes biztonsági tanúsítványokat a vasúti vállalkozásoknak, kiadja a több országban való üzemeltetéshez szükséges járműengedélyeket és megadja az előzetes jóváhagyást az ERTMS infrastruktúrához. Az Ügynökség irodái a franciaországi Valenciennes-ben (székhely) és Lille-ben (konferenciaközpont) találhatók, az Ügynökség alkalmazotti létszáma jelenleg 160 fő.  Az Ügynökségre vonatkozó további információért keresse fel az alábbi honlapot: [http://www.era.europa.eu](http://www.era.europa.eu/) |

|  |
| --- |
| A BIZTONSÁGI EGYSÉG |
| Az Ügynökség a vasútbiztonsági irányelvvel és az Ügynökségről szóló rendelettel megteremtett jogszabályi keretek között létrehozott egy dinamikus biztonsági csapatot, amely elkötelezetten dolgozik a nagyra törő biztonsági célkitűzések megvalósításának támogatásán, többek között azon, hogy az európai vasúti rendszer a biztonság terén világelső legyen. Az új vasútbiztonsági irányelv azzal az egyértelmű feladattal bízta meg az Ügynökséget, hogy egész Európában gondoskodjon a biztonság növeléséről, ezért az Ügynökség munkatársakat keres, hogy az említett új kihívásnak megfelelhessen. A biztonságban központi szerepe van az emberi teljesítménynek, az Ügynökség pedig olyan tapasztalt személyeket keres, akik az egységhez való csatlakozásukkal erősítenék az e téren nyújtott teljesítményét, és támogatnák az új munkafolyamatokat, például a pozitív biztonsági kultúra kialakítását Európa egész területén. |

|  |
| --- |
| *A PÁLYÁZÁS MENETE* |
| Az **érvényes** pályázathoz a pályázónak az alábbi dokumentumokat kell benyújtania:   * Részletes önéletrajz (csak Europass önéletrajz formájában). Kérjük, keresse fel az alábbi hivatkozást:   <http://europass.cedefop.europa.eu/hu/documents/curriculum-vitae/templates-instructions>   * Legfeljebb 2 oldalas motivációs levél, amelyben a pályázó kifejti, hogy miért érdekli a meghirdetett állás, és kiválasztása esetén milyen többletértéket nyújtana az Ügynökség számára; * Az alkalmassági táblázat (lásd a mellékletet).   **A fenti utasítások figyelmen kívül hagyása a pályázó kiválasztási eljárásból való kizárását vonja maga után.**  Tekintve, hogy az Ügynökség munkanyelve az angol, a kiválasztási eljárás elősegítése érdekében ajánlatos, hogy a jelentkezők angol nyelven nyújtsák be pályázatukat.  A pályázatokat e-mailben a [**jobs@era.europa.eu**](mailto:jobs@era.europa.eu) címre kell küldeni legkésőbb **2017. 01 12-án/én** közép-európai idő szerint (valenciennes-i helyi idő szerint) 23.59 óráig, **az e-mail tárgysorában feltüntetve az álláshirdetés hivatkozási számát.**  Kérjük, vegye figyelembe, hogy a faxon vagy postai úton elküldött pályázatok nem fogadhatók el.  Ha az eljárás bármely szakaszában kiderül, hogy a pályázó által megadott információ nem felel meg a valóságnak, a pályázót kizárhatják az eljárásból.  A felvételi bizottság tagjaival sem a pályázók, sem nevükben eljáró más személyek sem közvetlenül, sem közvetve nem léphetnek kapcsolatba. A szerződéskötésre jogosult hatóság (a továbbiakban: szerződő hatóság) fenntartja a jogot, hogy a fenti utasítást figyelmen kívül hagyó pályázókat kizárja az eljárásból.  A tartaléklista **2017.12.31**-ig lesz érvényben. A tartaléklista érvényességi ideje a szerződő hatóság belátása szerint meghosszabbítható. A tartaléklista a fentiekhez hasonló profilú jelöltet igénylő álláshelyek betöltéséhez is felhasználható.  **Kérjük, vegye figyelembe, hogy az Ügynökséghez érkező pályázatok nagy száma miatt a pályázatok beadásának határidejéhez közeledve a rendszerben problémák léphetnek fel a nagy mennyiségű adat feldolgozása következtében. Ezért a pályázóknak tanácsos jelentkezésüket jóval a határidő lejárta előtt benyújtaniuk.**  **Fontos:** Az igazoló dokumentumokat (pl. diplomák/oklevelek, referenciák stb. hiteles másolatai) ekkor még NEM kell beküldeni, azokat az eljárás későbbi szakaszában, kifejezett kérésre kell benyújtani. A pályázóknak a benyújtott dokumentumokat nem küldik vissza. |

|  |
| --- |
| *KIVÁLASZTÁSI ELJÁRÁS* |
| A kiválasztás a következők szerint zajlik:   1. A felvételi bizottság ellenőrzi a pályázatok érvényességét és elfogadhatóságát. 2. Az alkalmassági feltételeknek megfelelő jelölteket a kiválasztási kritériumoknak megfelelően értékelik. 3. A felvételi bizottság értékeli az alkalmas jelöltek motivációs leveleit és önéletrajzait, majd felállítja az álláshirdetésben megállapított kiválasztási kritériumoknak leginkább megfelelő jelöltek listáját. 4. A kiválasztási kritériumok alapján végzett előválogatás során legmagasabb pontszámot elérő pályázókat behívják interjúra. 5. A felvételi bizottság meghallgatja az előválogatott pályázókat, és írásbeli tesztet írat velük. 6. Az írásbeli teszt angol nyelvű. 7. Az interjú nyelve az angol. Ha az Ön anyanyelve az angol, az interjú során az önéletrajzában megjelölt második nyelv ismeretét vizsgálják. 8. Az interjú és az írásbeli teszt eredményeinek megállapítását követően a felvételi bizottság előterjeszti az alkalmas pályázók listáját[[7]](#footnote-7) a szerződő hatóságnak. A listán a pályázók ábécésorrendben szerepelnek az interjún és (ha van ilyen) az írásbeli teszten elért pontszámok részletezésével. Az interjún és (ha van ilyen) írásbeli teszten a szükséges pontszámot elérő jelöltek tartaléklistára (ha van ilyen) kerülnek. Felhívjuk a pályázók figyelmét, hogy a tartaléklistára való felvétel nem garantálja a kinevezést. 9. Ideiglenes alkalmazott foglalkoztatását megelőzően a szerződő hatóság megvizsgálja, hogy az adott jelöltnek van-e olyan személyes érdekeltsége, amely befolyásolhatja függetlenségét vagy összeférhetetlenséget okoz. A pályázónak erről a szerződő hatóságot egy a tényleges vagy esetleges összeférhetetlenségre vonatkozó külön nyomtatványon tájékoztatnia kell. Szükség esetén a szerződő hatóság megteszi a megfelelő intézkedéseket. 10. A tartaléklista 2017.12.31-ig érvényes. A tartaléklista érvényességi ideje a szerződő hatóság határozatával meghosszabbítható. 11. Az alkalmas pályázókat a szerződő hatóság döntése alapján foglalkoztatják. Az állás odaítélése előtt a tartaléklistán szereplő pályázók adott esetben interjún vesznek részt az ügyvezető igazgatóval. |

|  |  |
| --- | --- |
| *A FOGLALKOZTATÁSI FELTÉTELEK ÖSSZEFOGLALÁSA* | |
| 1. A javadalmazás mentes a nemzeti adózás alól, a fizetésre ehelyett az Európai Unió költségvetésébe befolyó forrásadó vonatkozik; 2. Naptári hónaponként két nap éves alapszabadság, ezenfelül további napok a fokozattól és az életkortól függően, továbbá a más tagállamból érkező alkalmazottaknak további 2 és fél nap; ehhez adódik évente átlagosan 16 munkaszüneti nap; 3. Általános és szakirányú szakmai képzés, valamint szakmai fejlődési lehetőségek; 4. Uniós nyugdíjrendszer (10 éves szolgálat után); 5. Közös uniós betegségbiztosítási rendszer, baleset- és foglalkozási megbetegedés biztosítás, álláskeresési és rokkantsági támogatás és utasbiztosítás; | **Az egyéni helyzettől és a származási helytől függően az alkalmazottak jogosultak lehetnek még az alábbiakra:**   1. Külföldi munkavégzési és lakástámogatások; 2. Lakásfenntartási támogatás; 3. Eltartott gyermek után járó támogatás; 4. Iskoláztatási támogatás; 5. Áttelepülési és visszatelepülési támogatás; 6. Ideiglenes napidíjak; 7. Egyéb juttatások (a munkába állással összefüggésben felmerülő utazási költségek megtérítése stb.).   A feltételekre vonatkozó további információkért tanulmányozza a **személyzeti szabályzat VII. mellékletét** (96–110. oldal):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF> |

|  |  |
| --- | --- |
| *ELKÖTELEZETTSÉG* | |
| **Elkötelezettség az esélyegyenlőség előmozdítása mellett:**  Az Ügynökség munkaadóként támogatja az esélyegyenlőséget, és nemzetiségre, korra, fajra, politikai meggyőződésre, világnézetre, vallási meggyőződésre, nemre és szexuális irányultságra, valamint fogyatékosságra, családi állapotra vagy egyéb családi helyzetre való tekintet nélkül várja az alkalmassági és kiválasztási kritériumoknak megfelelő jelöltek pályázatait. | **Fellebbezési eljárás:**  Az a jelölt, aki úgy véli, hogy pályázata elfogadhatóságát illetően hibás döntés született, kérheti a döntés felülvizsgálatát. Ehhez a pályázatának elutasításáról tájékoztató e-mail keltétől számított 20 naptári napon belül felülvizsgálati kérelmet nyújthat be. A felülvizsgálati kérelemnek tartalmaznia kell a kiválasztási eljárás hivatkozási számát, továbbá világosan ki kell térnie arra az alkalmassági kritériumra, amelynek felülvizsgálatát a pályázó kéri, valamint a felülvizsgálatot megalapozó okokra. A kérelmet az Ügynökség külön e-mail címére kell küldeni (jobs@era.europa.eu).  A jelöltet a kérelmének kézhezvételétől számított 15 naptári napon belül tájékoztatni kell a felvételi bizottságnak az ügyben hozott határozatáról. |

|  |  |
| --- | --- |
| *FELLEBBEZÉSI ÉS PANASZTÉTELI ELJÁRÁSOK* | |
| Ha a pályázó úgy ítéli meg, hogy egy adott döntés őt hátrányosan érinti, az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek 90. cikke (2) bekezdése szerinti közigazgatási panaszt tehet az alábbi címen:  Ügyvezető igazgató  Az Európai Unió Vasúti Ügynöksége  120, Rue Marc Lefrancq  FR – 59300 Valenciennes  A panaszt 3 hónapon belül kell benyújtani attól az időponttól számítva, hogy a pályázót értesítették az őt hátrányosan érintő döntésről.  A panasz elutasítása esetén a pályázó az Európai Unió működéséről szóló szerződés 270. cikke szerint és az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek 91. cikke alapján keresetet nyújthat be  az Európai Unió Közszolgálati Törvényszékéhez.  Levelezési cím:  L-2925 Luxembourg  <http://curia.europa.eu/>  Kérjük, vegye figyelembe, hogy a szerződő hatóságnak nem áll módjában a felvételi bizottság döntését megváltoztatni. A Bíróság következetesen azt az álláspontot képviseli, hogy a felvételi bizottság tág mérlegelési jogköre nem képezheti a Bíróság felülvizsgálatának tárgyát, kivéve, ha megsértették a felvételi bizottság eljárására vonatkozó szabályokat. | Az Európai Unió működéséről szóló szerződés 228. cikkének (1) bekezdése értelmében és az ombudsman feladatainak ellátására vonatkozó szabályokról és általános feltételekről szóló 1994. március 9-i európai parlamenti határozatban (az Európai Unió Hivatalos Lapja L 113., 1994. május 4.) megállapított feltételeknek megfelelően lehetőség van az európai ombudsmannál is panaszt emelni:  Európai ombudsman  1, Avenue du Président Robert Schuman – CS 30403  F – 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  Kérjük, vegye figyelembe, hogy az ombudsmanhoz benyújtott panasz nincs halasztó hatállyal az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek 90. cikke (2) bekezdésében és 91. cikkében a panaszok benyújtására, illetve az Európai Unió működéséről szóló szerződés 270. cikke szerint az Európai Unió Közszolgálati Törvényszékéhez intézett kereset benyújtására kijelölt határidőre. |

|  |  |
| --- | --- |
| *ADATVÉDELEM* | |
| Az Ön által szolgáltatott adatok feldolgozására kizárólag azzal a céllal kerül sor, hogy az esetleges előválogatás és az Ügynökségnél való foglalkoztatás érdekében elbírálják a pályázatát.  Az Öntől kért személyes adatok feldolgozására a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelettel összhangban kerül sor. | Lásd az alábbi hivatkozást:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Csak valamely uniós tagállamban kiállított oklevelek, illetve azon oklevelek vehetők számításba, amelyek egyenértékűségét a tagállamok hatóságai által kiállított igazolás tanúsítja. [↑](#footnote-ref-1)
2. Az Ön anyanyelve vagy az EU egy másik hivatalos nyelve, amelyet Ön a közös európai nyelvi referenciakeret (CEFR) szerinti C1 szintnek megfelelően ismer <http://europass.cedefop.europa.eu/hu/resources/european-language-levels-cefr> [↑](#footnote-ref-2)
3. Az Európai Unió egy másik hivatalos nyelvének ismerete legalább a közös európai nyelvi referenciakeret (CEFR) szerinti B2 szintnek megfelelően. [↑](#footnote-ref-3)
4. (ha van ilyen) [↑](#footnote-ref-4)
5. Kinevezése előtt a sikeres pályázót felkérik, hogy mutasson be büntetlen előéletét igazoló dokumentumot. [↑](#footnote-ref-5)
6. A foglalkoztatást megelőzően a sikeres pályázónak az Ügynökség által megjelölt egészségügyi központban orvosi vizsgálaton kell átesnie annak megerősítése céljából, hogy az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek 28. cikkének e) pontjában foglalt követelmények teljesülnek. [↑](#footnote-ref-6)
7. Az Ügynökség csak azokat a pályázókat veszi figyelembe, akik összesítésben a maximális pontszám legalább 50%-át elérik. [↑](#footnote-ref-7)